Vodniški odsek Planinskega društva Kamnik vabi, da se udeležite

**23. NOČNEGA ROKOVNJAŠKEGA POHODA**

Pričetek pohoda bo

**v soboto, 25. maja 2013 ob 20,30 uri izpred Gostinskega podjetja Trojane na Trojanah**

Pot bo udeležence vodila po trasi:

**Trojane - Lipovec - Špilk - Veliki Rakitovec - Češnjice - Lipa - Vrh nad Krašnjo - Brezovica pri Zlatem polju - Mala Lašna - Velika Lašna - Konjski graben - Kolovec - Spodnji Rudnik - Zgornji Rudnik - Volčji Potok**

Celotne dolžine poti, ki je razgibana, vendar ne pretirano težka je, z vmesnimi postanki 32,6 km. Poteka pa večinoma po gozdnih poteh in cestah z le malo asfalta. Hoje, z vmesnimi postanki, je za 11 ur.

Od udeležencev pohoda se pričakuje dobra telesna in psihična pripravljenost za hojo v nočnem času ter ustrezna oprema tudi za morebitne neugodne vremenske razmere. Pohodniki naj imajo baterijsko svetilko z rezervnim baterijskim vložkom.

Pohodniki hodijo v skupini in na lastno odgovornost, vendar so dolžni upoštevati navodila vodnikov Planinske zveze Slovenije. Prepovedano je pitje alkoholnih pijač !! Vodstvo pohoda si pridržuje pravico, da izloči vsakogar, ki bi oviral varno hojo. Ponoči je orientacija slabša, zato naj pohodniki ne zapuščajo skupine !

Kdor se želi udeležiti pohoda, lahko za podrobnosti pokliče v času uradnih ur na **Planinsko društvo Kamnik** (<http://www.drustvo-pdkamnik.si/>): **01/8391345** ali svoje vprašanje posreduje po e-pošti: **pdkamnik@siol.net**, kjer sprejemajo prijave za organizirane skupine pohodnikov. Prijavite se lahko tudi na vpisnem mestu na Trojanah, kamor naj bi vodje planinskih skupin, zaradi poenostavljenega postopka, prinesli s seboj sezname udeležencev (ime in priimek, letnica rojstva, društvo), če skupina ne bi bila že predhodno prijavljena preko e-pošte.

Za dodatne informacije lahko pokličite: **031 395 094** (Miran) ali **041 727 918** (Jana).

**Prijavnina je 10,00 EUR**, plača se ob prijavi na dan pohoda (velja tudi za predhodne prijave). Prijavnina vključuje avtobusno vozovnico. Avtobus bo iz Kamnika odpeljal **ob 19,00 uri** na Duplico in nato mimo Arboretuma - Radomelj na Vir in v smeri Dob - Lukovica do Trojan. Pohodnikom priporočamo, da se z avtomobilom pripeljejo do Arboretuma Volčji potok (veliko parkirišče, nočno varovanje, ....) ter se na start odpeljejo z avtobusom. **Za mladino do petnajstega leta starosti, v spremstvu staršev, prijavnine ni !**

Organizatorji udeležence prejšnjih pohodov prosijo, da ne pozabijo doma svojih že žigosanih izkaznic. Pohod bo organiziran v vsakem vremenu s tem, da si organizator pridržuje pravico, da traso prilagodi vremenskim razmeram.

VABLJENI VSI LJUBITELJI POHODNIŠTVA IN DRUŽENJA V NARAVI !!!!

za Organizacijski odbor pohoda

Jana Racman